Държавен вестник, бр. 76, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  76
(iii) жълта светлина, която се появява са­
мостоятелно или едновременно с червената 
светлина; когато се появява самостоятелно, 
тя означава, че никое превозно средство не 
може да премине „стоплинията“ или отвъд 
линията на пътния светофар, освен ако не е 
толкова близо до „стоплинията“ или до пътния 
светофар, когато се появява светлината, че 
не може да бъде безопасно спряно, преди да 
премине „стоплинията“ или отвъд линията на 
пътния светофар; когато пътният светофар е 
поставен в средата или от противоположната 
страна на кръстовището, появата на жълта 
светлина означава, че никое превозно сред­
ство не може да навлезе в кръстовището или 
да се придвижи към пешеходна пътека на 
кръстовището, освен ако не е толкова близо 
до пътеката или кръстовището, че не може 
да бъде безопасно спряно, преди да навлезе 
в кръстовището или да се придвижи към 
пешеходната пътека; когато се показва едно­
временно с червената светлина, тя означава, 
че сигналът ще се промени, но не засяга 
забраната за движение, указана от червената 
светлина.
(б) Примигващи светлинни сигнали:
(i) червена мигаща светлина; или
две червени светлини, които мигат после­
дователно, като едната светлина се появява, 
когато другата угасва, и са монтирани на 
една и съща опора, на една и съща височина 
и са насочени в една и съща посока, озна­
чават, че превозните средства не трябва да 
преминават през „стоплинията“ или ако няма 
„стоплиния“, не трябва да преминават отвъд 
линията на пътния светофар; тези светлини 
могат да се използват само на железопътни 
прелези, при подходи към подвижни мостове 
или площадки за разтоварване на фериботи и 
за сигнализиране, че движението не може да 
продължи поради навлизане на противопо­
жарни автомобили на пътя или приближаване 
на самолет, който ще пресече пътя на малка 
височина;
(ii) една жълта мигаща светлина или две 
жълти светлини, които мигат последователно, 
означава, че водачите могат да продължат, но 
трябва да го направят с повишено внимание.
2. Сигналите на трисекционен пътен све­
тофар се състоят от три немигащи светлини, 
които са съответно червена, жълта и зелена; 
зелената светлина се появява само когато 
червената и жълтата светлина са угаснали.
3. Сигналите на двусекционен пътен свето­
фар се състоят от немигаща червена светлина 
и немигаща зелена светлина. Червената и 
зелената светлина не трябва да се появяват в 
един и същи момент. Сигналите на двусекцион­
ните пътни светофари се използват само във 
временни съоръжения, като се спазва срокът, 
предвиден в член 3, параграф 3 от настоящата 
Конвенция за подмяна на съществуващите 
съоръжения.
4. Светлините на трисекционните и дву­
секционните пътни светофари, посочени в 
параграфи 2 и 3 от настоящия член, се раз­
полагат вертикално или хоризонтално.
5. Когато светлините са разположени 
вертикално, червената светлина се поставя 
най-отгоре; когато светлините са разположени 
хоризонтално, червената светлина се поставя 
на страната, противоположна на тази, която 
съответства на посоката на движение.
6. В трисекционните пътни светофари 
жълтата светлина се поставя в средата.
7. Всички светещи полета на трисекцион­
ните и двусекционните пътни светофари, по­
сочени в параграфи 2 и 3 от настоящия член, 
трябва да бъдат кръгли. Червените мигащи 
светлини, посочени в параграф 1 от настоящия 
член, също са кръгли.
8. Може да се монтира само мигаща жълта 
светлина; такъв сигнал може да се използва 
и вместо трисекционен пътен светофар в мо­
менти, когато движението е слабо.
9. Когато зелената светлина в трисекционен 
пътен светофар показва една или повече стрел­
ки, светването на стрелката или стрелките 
означава, че пътните превозни средства могат 
да се движат само в посоката или посоките, 
указани по този начин. Стрелките, означаващи, 
че движението може да продължи направо, 
сочат нагоре.
10. Когато сигналът на трисекционен пътен 
светофар включва една или повече допълни­
телни зелени светлини, показващи една или 
повече стрелки, светването на такава допъл­
нителна стрелка или стрелки независимо от 
фазата, в която се намира трисекционният 
пътен светофар по това време, означава, че 
движението може да се извършва в посока­
та или посоките, указани от стрелката или 
стрелките; означава също така, че когато пре­
возните средства се намират в лента, запазена 
за движение в посоката, указана от стрелката, 
или в посоката, в която се изисква да се дви­
жат, техните водачи трябва да продължат в 
указаната посока, ако със спирането си биха 
възпрепятствали движението на превозните 
средства зад тях в същата лента, при условие 
че превозните средства в потока на движение, 
към който се присъединяват, трябва да бъдат 
пропуснати и че пешеходците не трябва да 
бъдат застрашени. Препоръчително е тези 
допълнителни зелени светлини да бъдат раз­
положени на същото ниво като нормалната 
зелена светлина.
11. Когато зелени или червени светлини 
са поставени над лентите за движение, обо­
значени с надлъжна маркировка на платно 
за движение с повече от две ленти, червената 
светлина означава, че движението не може да 
се извършва по лентата, над която е поставена,